På sukkertøyslang hos tyskeran

På sukkertøyslang hos tyskeran

Ungene i bygda gikk på skole hos Pedersen i hans privathus under krigen. Der bodde også tyskere under krigen, i andre etasje. De hadde lager i kjelleren av alt mulig, blant annet sukkertøy, drops og karameller, og en stor kasse med munnspill. Hver dag skulle det utnevnes ordensmann i klassen, for å hente kull og lignende. Harald Jensen meldte seg hver dag, men de andre ungene visste hva som foregikk. Han puttet buksebeinet ned i skoen/sokkene, og fylte buksene med drops, sjokolade og karameller, og delte med de andre ungene i friminuttene.